Khorramabad

Khorramabad er en by i Iran, provinshovedstad for Lorestan. Byen ligger blant dalene i Zagrosfjellene. i Elam het byen Khaidau. I Sasanideriket ble byen Shapurkhast bygget på ruinene av Khaidalu. Shapurkhast ble også ødelagt av mongolenes angrep mot slutten av 700-tallet. Sasanidenes festning, Falak-ol-Aflak, er fortsatt en viktig turistattraksjon sentralt i byen. Byen ble hovedsete for det lokale dynastiet Atabakan-i-Luristan som varte fra 1184 til 1597, og var delvis uavhengig av Iran.

Byen hadde 373 416 innbyggere i 2016.

Referanser

Eksterne lenker 
 

Byer i Iran